आयोग द्वारा नागरिकों को जागरूक करने हेतु समय-समय पर विभिन्न जागरूकता कार्यक्रमों का आयोजन किया जाता है। संपूर्ण विश्व में मानव अधिकारों का हनन बढ़ रहा है इस पर रोक लगाने व जागरूकता बढ़ाने के लिए प्रतिवर्ष अंतरराष्ट्रीय मानव अधिकार दिवस पर जागरूकता कार्यक्रम का आयोजन किया जाता है। इस वर्ष स्वास्थ्य सेवाएं उनकी जन सामान्य तक पहुंच व उनकी प्रभावशीलता विषय पर कार्यशाला का आयोजन किया गया है। श्री बाहेती ने कहा कि स्वास्थ्य संबंधी या अन्य मानव अधिकार हनन की कोई भी शिकायत हो तो वह हमारे पास आवेदन कर सकता है। यदि स्वास्थ विभाग के अधिकारी विधि अनुसार मधुर व्यवहार से कार्य करेंगे तो मानव अधिकार का हनन नहीं होगा। आयोग मित्र सुरेन्द्र सोलंकी आयोग की मंशा से अवगत कराते हुए सभी संस्थाओं से सहयोग करने की बात कही।